open-index/open-wikipedia-markdown huggingface dataset:
อารามเมลค์

**แอบบีเมลค์** (, ) เป็นสำนักสงฆ์ของลัทธิเบ็นนาดิคตินของนิกายโรมันคาทอลิกที่ตั้งอยู่บนเนินเขาเหนือแม่น้ำดานูบเหนือเมืองเมลค์ในประเทศออสเตรีย แอบบีเมลค์เป็นที่ตั้งของสังฆมณฑลเมลค์

แอบบีเมลค์ก่อตั้งขึ้นเมื่อปี ค.ศ. 1089 เมื่อลีโอโพลด์ที่ 2 มากราฟแห่งออสเตรียถวายปราสาทหลังหนึ่งของตนเองให้แก่นักบวชเบ็นนาดิคตินจากแอบบีแลมบาค ในคริสต์ศตวรรษที่ 12 ก็ได้มีการก่อตั้งสถานศึกษา และห้องสมุดของแอบบีไม่นานก็กลายมามีชื่อเสียงในด้านงานสะสมหนังสือวิจิตรเป็นจำนวนมาก โรงเขียนหนังสือของแอบบีก็เป็นสถานที่สำคัญในการผลิตหนังสือ ในคริสต์ศตวรรษที่ 15 แอบบีกลายเป็นศูนย์กลางของขบวนการ “การปฏิรูปเมลค์” ซึ่งเป็นขบวนการที่พยายามฟื้นฟูการดำรงชีวิตแบบระบบสำนักสงฆ์ในออสเตรียและเยอรมนีตอนใต้

ในปัจจุบันตัวอาคารแบบบาโรกอันสง่างามที่เห็นสร้างขึ้นระหว่างปี ค.ศ. 1702 ถึงปี ค.ศ. 1736 ตามแบบที่ออกโดยยาคอป พรันด์เทาเออร์ สิ่งที่น่าสนใจของแอบบีโดยเฉพาะคืองานจิตรกรรมฝาผนังโดยโยฮันน์ มิคาเอล โรทท์เมเยอร์ และห้องสมุดที่มีหนังสือวิจิตรของยุคกลางจำนวนมากมาย ที่รวมทั้งงานสะสมต้นฉบับดนตรีอันมีชื่อเสียง และจิตรกรรมฝาผนังโดยพอล โทรเกอร์

ความมีชื่อเสียงและความสำคัญทางด้านการให้การศึกษาของแอบบีทำให้เมลค์รอดจากการถูกยุบภายใต้สมเด็จพระจักรพรรดิโจเซฟที่ 2 เมื่อแอบบีออสเตรียอื่นๆ ต่างก็ถูกยึดและยุบกันไปตามๆ กันระหว่างปี ค.ศ. 1780 ถึงปี ค.ศ. 1790 และก็สามารถรอดมาได้จากการถูกทำลายอีกหลายครั้งต่อมา ที่รวมทั้งระหว่างสงครามนโปเลียน และระหว่างช่วงเวลาหลังจาก “การผนวกออสเตรีย” โดยนาซีที่เริ่มขึ้นในปี  ค.ศ. 1938 เมื่อสถานศึกษาและส่วนใหญ่ของแอบบีถูกยึดครองโดยรัฐ แอบบีได้รับสถานศึกษาคืนหลังจากสงครามโลกครั้งที่สอง และในปัจจุบันสถานศึกษาของแอบบีรับนักเรียนได้เกือบ 900 คนทั้งชายและหญิง

## ระเบียงภาพ


ไฟล์:Melk view of the danube.JPG|แอบบีเมลค์มองจากแม่น้ำดานูบ
ไฟล์:070525 Stift Melk 01.jpg|แอบบีเมลค์ยามค่ำ
ไฟล์:Stift Melk 001.jpg|แอบบีเมลค์
ไฟล์:01Melk.JPG|ภายในแอบบีเมลค์
ไฟล์:05 Melk.JPG|ที่นั่งในบริเวณร้องเพลงสวด
ไฟล์:04Melk.JPG|แท่นเทศน์
ไฟล์:Melk61.jpg|โดมของแอบบี
ไฟล์:StiftMelkDeckenfresken.jpg|จิตรกรรมฝาผนังบนเพดาน
ไฟล์:Saint Michael painting by Johann Michael Rottmayr - 2010.jpg|แท่นบูชานักบุญไมเคิล
ไฟล์:The Triumph of the Monk by Johann Michael Rottmayr - Melk Abbey Austria.jpg|“ชัยชนะของนักบวช”โยฮันน์ มิคาเอล โรทท์เมเยอร์
ไฟล์:St. Benedict's triumphal ascent to heaven by Johann Michael Rottmayr - Melk Abbey Austria.jpg|“ชัยชนะของนักบุญเบ็นนาดิคตินและการอัสสัมชัญไปยังสวรรค์”โยฮันน์ มิคาเอล โรทท์เมเยอร์
ไฟล์:Ceiling painting of the Marble Hall - Melk Abbey - Austria .jpg|ภาพเขียนบนเพดานในโถงหินอ่อน
ไฟล์:Melk - Abbey - Library.jpg|ห้องสมุด
ไฟล์:Melk8 Museum.JPG|ฉากแท่นบูชาภายในพิพิธภัณฑ์ของแอบบี
ไฟล์:Topografia 1672 Vischer Moelckh.jpg|แอบบีเมลค์ ค.ศ. 1672 ก่อนที่จะได้รับการบูรณปฏิสังขรณ์โดยยาคอป พรันด์เทาเออร์



## อ้างอิง

* Catholic Encyclopedia: Abbey and Congregation of Melk

## ดูเพิ่ม
* แอบบี
* คริสต์ศาสนสถาน
* สถาปัตยกรรมการก่อสร้างมหาวิหารในยุโรปตะวันตก
* ส่วนประกอบของคริสต์ศาสนสถาน
* แผนผังมหาวิหาร (ผังแสดงส่วนประกอบต่างๆ ของวัด)
* สถาปัตยกรรมบาโรก

## แหล่งข้อมูลอื่น

* พจนานุกรมศัพท์สถาปัตยกรรมคริสต์ศาสนา

มเมลค์
มเมลค์
มเมลค์
หมวดหมู่:คริสต์ศาสนสถานแบบบาโรก
หมวดหมู่:สิ่งก่อสร้างในคริสต์ทศวรรษ 1080
หมวดหมู่:สิ่งก่อสร้างในคริสต์ศตวรรษที่ 11
หมวดหมู่:สิ่งก่อสร้างในคริสต์ศตวรรษที่ 18
หมวดหมู่:สิ่งก่อสร้างในรัฐนีเดอร์เอิสเตอร์ไรช์
โตมัส เฟอร์มาเลิน

**โตมัส เฟอร์มาเลิน** () เกิดวันที่ 14 พฤศจิกายน ค.ศ. 1985 เป็นอดีตนักฟุตบอลชาวเบลเยียมในตำแหน่งกองหลัง

## อายักซ์
โตมัส เฟอร์มาเลินเป็นอดีตกัปตันทีมอาเอฟเซ อายักซ์ ต่อจากกลาส-ยัน ฮึนเตอลาร์ ที่ย้ายไปเรอัลมาดริด ลงเล่นให้อายักซ์ 94 นัด ทำไป 8 ประตู

## อาร์เซนอล
อาร์เซนอลได้ซื้อตัวมาในราคา 10 ล้านปอนด์ หลายคนสงสัยถึงความสามารถในตัวของเฟอร์มาเลินที่สูงเพียง 182 เซนติเมตร แต่นัดพบเอฟเวอร์ตัน ที่เอาชนะไป 6-1 เฟอร์มาเลินสามารถทำประตูได้เลย และตามประกบกองหน้าของเอฟเวอร์ตันจนเล่นไม่ออก และทำ 2 ประตูในนัดพบวีกันซึ่งมาจากการปั่นบอลไซด์โป้งและโหม่ง และนัดพบแบล็กเบิร์นก็ยิงประตูอย่างเต็มแรง จนขนาดตีแยรี อ็องรี ปรบมือให้ จบฤดูกาลลงเล่นในลีกไป 34 นัด ทำไป 8 ประตู และต่อมากลายเป็นกัปตันทีมของอาร์เซนอล

## บาร์เซโลนา
ในฤดูกาล 2014–15 เฟอร์มาเลินได้ย้ายไปสู่บาร์เซโลนา ในลาลิกาของสเปน เนื่องจากในฤดูกาลที่ผ่านมา เฟอร์มาเลินได้รับบาดเจ็บและไม่ค่อยได้มีโอกาสลงเล่น และทำให้สูญเสียตำแหน่งตัวจริงไป จึงมีหลายสโมสรให้ความสนใจ เช่น แมนเชสเตอร์ยูไนเต็ด, บาร์เซโลนา และในที่สุดทางอาร์เซนอลตัดสินใจที่จะให้ย้ายไปยังบาร์เซโลนา ด้วยค่าตัว 15 ล้านปอนด์

## อ้างอิง

## แหล่งข้อมูลอื่น

*Official Arsenal.com profile
*Goal.com profile
* 

หมวดหมู่:นักฟุตบอลชาวเบลเยียม
หมวดหมู่:ผู้เล่นสโมสรฟุตบอลอาร์เซนอล
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลบาร์เซโลนา
หมวดหมู่:นักฟุตบอลทีมชาติเบลเยียม
หมวดหมู่:ผู้เล่นในลาลิกา
หมวดหมู่:บุคคลจากแอนต์เวิร์ป
หมวดหมู่:นักฟุตบอลในโอลิมปิกฤดูร้อน 2008
หมวดหมู่:กองหลังฟุตบอล
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
กางเขนเคลติก

**กางเขนเคลติก** (, , ) เป็นเครื่องหมายที่รวมระหว่างกางเขนและวงแหวนรอบบริเวณจุดตัดระหว่างแนวตั้งและแนวนอนของกางเขน กางเขนลักษณะนี้ของคริสต์ศาสนาเคลติกมักจะใช้เป็นมหากางเขน (high cross) ซึ่งเป็นกางเขนที่ตั้งอยู่โดดๆ ที่ทำด้วยหิน และ มักจะตกแต่งอย่างงดงาม ในศิลปะฟื้นฟูเคลติกกางเขนนี้ที่มักจะตกแต่งด้วยลายสอดประสานหรือลายอื่นจากศิลปะเกาะกลายมาเป็นที่นิยมในการใช้เป็นอนุสรณ์สำหรับผู้ตายและอื่นๆ และยังคงเป็นที่นิยมกันอยู่ไม่แต่ในเกาะบริติชเท่านั้นแต่ยังในบริเวณอื่นๆ ด้วย

## อ้างอิง

* 

## ดูเพิ่ม
* ศิลปะเคลติก
* มหากางเขน

## แหล่งข้อมูลอื่น

* Community network for people with Celtic interests. 
* Celtic Crosses - Symbolism and History. 
* Is the Celtic Cross a Pagan Symbol? 
* Origins and Design of the Celtic Cross. 
* Cornish crosses, by Andrew Langdon 

หมวดหมู่:ศิลปะเคลต์
หมวดหมู่:ศิลปะคริสเตียน
หมวดหมู่:มหากางเขน
หมวดหมู่:เครื่องหมายกางเขน
รายชื่อธงในประเทศโรมาเนีย

รายการเบื้องล่างต่อไปนี้แสถงถึงธงต่างๆ ซึ่งปรากฏการใช้อยู่ในประเทศโรมาเนีย

## ธงชาติ

## ธงในราชการ

## ธงทหาร (ค.ศ. 1992 - ปัจจุบัน)
### ธงหมายยศกองทัพโรมาเนีย

### ธงชัยของกองทัพโรมาเนีย

### ธงประจำคณะเสนาธิการทหาร

### ธงของกองทัพเรือ

## ธงในอดีต
### สาธารณรัฐสังคมนิยมโรมาเนีย (ค.ศ. 1948-1989)

## ราชอาณาจักรโรมาเนีย (ค.ศ. 1918-1947)

## สหราชรัฐโรมาเนีย (ค.ศ. 1867-1918)

## ราชรัฐโรมาเนีย (ค.ศ. 1859-1866)

## สหราชรัฐวัลลาเซียและมอลดาเวีย

## ธงหน่วยการปกครองย่อย

ไฟล์:ROU Bucharest Flag1.png|กรุงบูคาเรสต์
ไฟล์:ROU AR Arad Flag.svg|เมืองอาราด
ไฟล์:ROU AB Alba Iulia Flag.png|เมืองอาลบายูเลีย  
ไฟล์:ROU BV Brasov Flag1.png|เมืองบราโชฟ
ไฟล์:ROU SM Carei Flag.svg|Carei (municipality) 
ไฟล์:ROU BH Oradea Flag.gif|Oradea (municipality)


หมวดหมู่:สัญลักษณ์ของประเทศโรมาเนีย
รโมาเนีย
กบแอฟริกันบูลฟร็อก

**กบแอฟริกันบูลฟร็อก** (; ชื่อวิทยาศาสตร์: *Pyxicephalus adspersus*) เป็นกบชนิดที่ใหญ่เป็นอันดับต้น ๆ ของโลก ลำตัวมีสีน้ำตาลปนเขียว จุดสีน้ำตาล บริเวณส่วนหัวสีเขียวเคลือบน้ำตาล ขาทั้งสี่มีลายน้ำตาลดำ ขาหลังมีลายขวาง ลำตัวอ้วนข้างท้องมีลายน้ำตาลใต้ท้องเป็นสีขาว ผิวหนังส่วนใหญ่เรียบจะมีบ้างเป็นบางส่วนที่ขรุขระ มีถิ่นกำเนิดที่ทวีปแอฟริกาแถบแอฟริกากลางจนถึงแอฟริกาใต้

ความแตกต่างระหว่างตัวผู้กับตัวเมีย นอกจากอวัยวะเพศแล้วตัวผู้จะมีวงแก้วหูใหญ่กว่าตาและอยู่ทางด้านหลัง ลำตัวจะมีสีเข้มบริเวณใต้คางซึ่งมีสีจะเหลืองปนเขียวอย่างชัดเจนบริเวณใต้คางจะเป็นสีเหลือง แต่เพศเมียผิวหนังจะสดใสกว่าและมีวงแก้วหูเล็กกว่าตา

กบแอฟริกันบูลฟร็อกเมื่อโตเต็มวัยจะมีขนาดยาวประมาณ 8-10 นิ้ว พร้อมผสมพันธุ์ได้เมื่ออายุ 12-18 เดือน ตัวผู้จะส่งเสียงร้องคล้ายวัวเพื่อหาคู่ จึงเป็นที่มาของชื่อ (บูลฟร็อก = กบวัว) หากตัวเมียที่มีความพร้อมบริเวณเอวจะพองโต ท้องอูมเมื่อพลิกด้านท้องขึ้นจะไม่เห็นเส้นเลือดใต้ผิวหนัง เมื่อไข่ถูกผสมน้ำเชื้อแล้วจะฟักออกเป็นตัวภายในเวลา 3 วัน เมื่อฟักเป็นลูกอ๊อดแล้ว ตัวผู้จะเป็นผู้ดูแล เมื่อแหล่งน้ำที่ลูกอ๊อดอาศัยอยู่นั้นเหือดแห้งลง กบแอฟริกันบูลฟร็อกตัวผู้จะใช้ขาหลังขุดดินเพื่อให้แหล่งน้ำที่ลูกอ๊อดอยู่นั้นเชื่อมต่อกับแหล่งน้ำที่ใหญ่กว่า เพื่อให้ลูกอ๊อดอยู่รอดต่อไป 

กบแอฟริกันบูลฟร็อก ได้กลายเป็นสัตว์เลี้ยงของผู้ที่นิยมเลี้ยงสัตว์แปลก ๆ เช่น สัตว์เลื้อยคลาน, สัตว์ครึ่งบกครึ่งน้ำ โดยเฉพาะวัยรุ่น โดยมีราคาขายประมาณ 1,500-2,000 บาทต่อตัว ด้วยความที่ใหญ่ในรูปร่างที่ใหญ่กว่ากบทั่วไป จึงอาจสุ่มเสี่ยงที่จะเป็นชนิดพันธุ์ต่างถิ่นที่จะก่อให้เกิดปัญหาสิ่งแวดล้อมได้ในอนาคต เนื่องจากกินกบหรือเขียดขนาดเล็ก, ลูกปลาและสัตว์ชนิดอื่นเป็นอาหาร

## อ้างอิง

## แหล่งข้อมูลอื่น

หมวดหมู่:วงศ์กบนา
หมวดหมู่:สัตว์สะเทินน้ำสะเทินบกที่เป็นสัตว์เลี้ยง
หมวดหมู่:ชนิดพันธุ์ต่างถิ่น
หมวดหมู่:สัตว์ที่พบในทวีปแอฟริกา
พม่าประเทศ

**พม่าประเทศ** เป็นเพลงบรรเลงที่ใช้เปิดนำเพื่อเทียบเวลาของประเทศไทยเมื่อเวลาก่อน 8:00 น. (ก่อนเคารพธงชาติเช้า) เวลาก่อน 18:00 น.  (ก่อนเคารพธงชาติเย็น) และก่อน 20:00 น. (ก่อนข่าวในพระราชสำนัก) โดยสถานีวิทยุกระจายเสียงแห่งประเทศไทย กรมประชาสัมพันธ์ (สำหรับการเทียบเวลาก่อน 8:00 น. และก่อน 20:00 น. จะใช้สัญญาณนาฬิกาดิจิทัลประกอบกับการกดนาฬิกาโบราณ ส่วนเวลาก่อน 18:00 น. จะใช้สัญญาณนาฬิกาดิจิทัลประกอบกับการตีฆ้อง 1 ครั้ง) ประพันธ์โดยหม่อมหลวงต่วนศรี วรวรรณ ฉบับที่ได้ยินในปัจจุบันเป็นการเรียบเรียงเสียงประสานของพระเจนดุริยางค์ (ปิติ วาทยะกร)

เพลงนี้เป็นเพลงไทยสำเนียงพม่าในอัตราสองชั้น ประพันธ์ขึ้นครั้งแรกเพื่อประกอบการแสดงละครพันทางเรื่องพระเจ้าสีป๊อมินทร์ พระนิพนธ์ในพระเจ้าบรมวงศ์เธอ พระองค์เจ้าวรวรรณากร กรมพระนราธิปประพันธ์พงศ์ ในเวลาต่อมาได้มีการคัดสรรเพลงที่จะใช้เทียบเวลา ซึ่งเพลงนี้ได้รับเลือกเพราะทำนองจากเครื่องดนตรีมีเสียงติ๊กต็อก ๆ คล้ายเสียงนาฬิกา

คำว่า "ประเทศ" ในชื่อเพลง แปลว่าต่างชาติ แผลงมาจากคำ "บรเทศ" ซึ่งเป็นคำสมาสระหว่าง บร (ต่าง) และ เทศ (ถิ่น) มิได้หมายถึง "ประเทศ" แต่อย่างใด

## ประกอบรายการ
เพลงพม่าประเทศได้รับการนำไปเรียบเรียงใหม่เป็นฉบับออร์เคสตราร่วมสมัยโดยวงดนตรีคุณพระช่วยออร์เคสตรา จากรายการคุณพระช่วย ซึ่งได้ทำการบรรเลงครั้งแรกเพื่อเปิดคอนเสิร์ตคุณพระช่วยสำแดงสดครั้งที่ 1 และใช้ประกอบรายการโทรทัศน์ยกสยาม ๑๐๐ ของเวิร์คพอยท์ เอ็นเทอร์เทนเมนท์ และเมื่อปี พ.ศ. 2556 เพลง "อ๊อดแอด" ซึ่งร้องโดย เท่ง เถิดเทิง ศิลปินตลกชื่อดัง มีทำนองบางส่วนของเพลงพม่าประเทศประกอบด้วย

หมวดหมู่:เพลงไทยเดิม
หมวดหมู่:เพลงของหม่อมหลวงต่วนศรี วรวรรณ
ลายสอดประสาน

**ลายสอดประสาน** () ในด้านทัศนศิลป์ “ลายสอดประสาน" คือองค์ประกอบของงานตกแต่งที่พบในศิลปะสมัยกลาง ในงานสอดประสานจะเป็นแถบหรือลวดลายที่กระหวัด สาน หรือผูกเป็นเงื่อน เป็นลักษณะโครงสร้างของเรขาคณิตที่มักจะเขียนเติมให้เต็มเนื้อที่ที่ว่างอยู่ ลายสอดประสานของอิสลามและเงื่อนเคลต์มีลักษณะรูปแบบและโครงสร้างที่คล้ายคลึงกันที่ทำให้สันนิษฐานได้ว่ามีต้นตอมาจากรากเหง้าเดียวกัน ศิลปะลายสอดประสานนิยมสร้างกันในงานของศิลปะสมัยการโยกย้ายถิ่นฐานของยุโรปเหนือโดยเฉพาะศิลปะเกาะของเกาะบริติชและศิลปะนอร์สของยุคกลางตอนต้น

## อ้างอิง

* 
* 
* 
* 

## ดูเพิ่ม
* ศิลปะเคลต์ 
* เงื่อนเคลต์

## แหล่งข้อมูลอื่น

หมวดหมู่:ลวดลายตกแต่ง
หมวดหมู่:ศิลปะสมัยกลาง
หมวดหมู่:ประติมานวิทยา
ชิชิ

thumb|right|'''ชิชิ''' ที่สวนสัตว์ลอนดอน, กันยายน 1967

**ชิชิ** () หรือในชื่อภาษาจีน **จีจี** () (เกิดที่ป่าในมณฑลเสฉวน ประเทศจีน ค.ศ. 1957 เสียชีวิตที่สวนสัตว์ลอนดอน ประเทศอังกฤษ เมื่อวันที่ 22 กรกฎาคม ค.ศ. 1972) เป็นแพนด้ายักษ์เพศเมียที่มีชื่อเสียงจากสวนสัตว์ลอนดอน ในประเทศอังกฤษ แม้ว่า "ชิชิ" จะมิได้เป็นแพนด้ายักษ์ตัวแรกของสวนสัตว์ลอนดอน แต่มันก็เป็นที่ดึงดูดผู้คนในฐานะสัตว์ที่มีความน่ารักมากที่สุดของสวนสัตว์แห่งนี้ 

ชิชิ เกิดในปีค.ศ. 1957 และนำตัวมาจากมณฑลเสฉวนในเดือนธันวาคม ค.ศ. 1957 ก่อนที่จะส่งไปยังสวนสัตว์ปักกิ่งช่วงเดือนมกราคม ค.ศ. 1958 ตัวแทนจัดหาสัตว์ชาวออสเตรียซึ่งมีชื่อว่า เฮย์นี่ย์ เดมเมอร์ ได้รับชิชิมาจากการแลกเปลี่ยนสถาบันแอฟริกันฮูฟสตอกเพื่อกระชับมิตรในเดือนพฤษภาคม ค.ศ.1958 และนำไปอยู่ที่สวนสัตว์มอสโก ภายหลังจากที่แพนด้าพักได้หนึ่งสัปดาห์ก็จัดส่งต่อไปยัง แธปาร์ค เบอร์ลิน ในสวนสัตว์ที่แบ่งเขตอยู่ทางฝั่งตะวันออกของเยอรมันในช่วงนั้น ต่อมาได้มีการขายชิชิให้กับสหรัฐอเมริกา ทว่าทางรัฐบาลสหรัฐอเมริกาในสมัยนั้นมีนโยบายที่จะไม่ทำการค้ากับจีนซึ่งเป็นคอมมิวนิสต์ด้วยเหตุผลทางการเมือง ดังนั้น ชิชิ จึงได้รับการปฏิเสธที่จะนำส่งไปยังอเมริกา ทางสวนสัตว์แฟรงก์เฟิร์ตจึงได้จัดหาที่พักอาศัยให้แพนด้าชั่วคราว กระทั่งเดมเมอร์ได้ตัดสินใจจ้างให้ชิชิออกจากสวนสัตว์ในเวลาที่จำกัด ภายหลังจากการเยี่ยมชมสวนสัตว์โคเปนเฮเกน ก่อนที่จะแก้ปัญหาได้ด้วยการส่งไปยังสวนสัตว์ลอนดอนเมื่อวันที่ 5 กันยายน ค.ศ.1958 โดยทางสถาบันสัตววิทยาแห่งกรุงลอนดอนได้เคยออกมาแถลงการณ์ว่าไม่ต้องการที่จะเก็บแพนด้าจากป่ามาเลี้ยงดู แต่ก็ยอมรับชิชิเมื่อได้นำมันมาเลี้ยงดู แม้ว่าในเบื้องต้นจะมีแผนการณ์ให้มีการเยี่ยมชมชิชิได้เพียงสามสัปดาห์เท่านั้น แต่แล้วทางอังกฤษก็ได้ตัดสินใจขอซื้อในราคา 12,000 ปอนด์ ชิชิจึงกลายมาเป็นสมาชิกใหม่ของสวนสัตว์ลอนดอนเมื่อวันที่ 26 กันยายน ปีค.ศ.1958

[100px|thumb|สัญลักษณ์[องค์การกองทุนสัตว์ป่าโลกสากล]]

ชิชิ ยังเป็นผู้สร้างแรงดลบันดลใจแก่เซอร์ปีเตอร์ สกอต จากลักษณะสีขาว-ดำที่เรียบง่ายแต่โดดเด่นในการนำไปใช้เป็นสัญลักษณ์ขององค์การกองทุนสัตว์ป่าโลกสากล อย่างไรก็ตาม ตราสัญลักษณ์ที่จัดแสดงในปัจจุบันก็มิได้เป็นแบบที่ปีเตอร์ สกอต ออกแบบโดยตรง หากแต่เป็นแบบที่ดัดแปลงรายละเอียดบางส่วนในภายหลัง ซึ่งได้ออกแบบสำหรับ WWF เมื่อได้เปลี่ยนชื่อจาก World Wildlife Fund มาเป็น World Wide Fund for Nature

ครั้งหนึ่ง เคยมีความพยายามในการจับคู่ระหว่างชิชิกับอันอัน ซึ่งเป็นหมีแพนด้าของสวนสัตว์มอสโก แต่กลับประสบกับความล้มเหลว

ชิชิ เสียชีวิตในวันที่ 22 กรกฎาคม ค.ศ.1972ท่ามกลางความเศร้าโศกของคนทั้งประเทศ ร่างของมันได้รับการสตัฟฟ์เพื่อจัดแสดงในกรอบแก้วซึ่งอยู่ติดกันกับร้านกาแฟที่พิพิธภัณฑ์ประวัติศาสตร์แห่งชาติของกรุงลอนดอน

## อ้างอิง

## หนังสืออ่านเพิ่มเติม
* Heini Demmer, Ute Demmer & Erich Tylinek: *Tschitschi der Bambusbär.* Artia, Prague 1961.

หมวดหมู่:แพนด้ายักษ์ที่มีชื่อเสียง

หมวดหมู่:สัตว์ที่มีชื่อเสียงจากสวนสัตว์ลอนดอน
ซาเวียร์ ซามูเอล

**ซาเวียร์ ซามูเอล** () เกิดเมื่อวันที่ 10 ธันวาคม ค.ศ. 1983 เป็นนักแสดงชาวออสเตรเลีย มีผลงานทั้งภาพยนตร์และละครโทรทัศน์ เขาแสดงนำในภาพยนตร์เรื่อง *September* และ *[[Newcastle (film)|Newcastle]]* และเขาารับบทเป็นไรลีย์ ในภาพยนตร์ *[[Eclipse (2010 film)|Eclipse]]* ภาพยนตร์ภาคที่ 3 ของ *[[Twilight (series)|Twilight]]*

ซามูเอลใรผลงานละครเวทีในเรื่อง *[[Osama the Hero]]* ซึ่งเขาได้รับเสียงวิจารณ์ที่ดีจากซิดนีย์มอร์นิงเฮอรัลด์

## อ้างอิง

หมวดหมู่:นักแสดงออสเตรเลีย
หมวดหมู่:บุคคลจากแอดิเลด
ชาร์ลี ชีน

**คาร์ลอส เออร์วิน เอสเตเวซ** () หรือที่รู้จักกันดีในนามของ **ชาร์ลี ชีน** (; เกิดเมื่อวันที่ 3 กันยายน ค.ศ. 1965) เป็นนักแสดงชาวอเมริกัน เขาเป็นที่รู้จักในฐานะผู้แสดงนำฝ่ายชายในภาพยนตร์และโทรทัศน์ ชีนได้รับรางวัลหลายรางวัล เช่น Golden Globe Award และได้เข้าชิง Primetime Emmy Awards 4 ครั้ง และ Screen Actors Guild Awards 3 ครั้ง ใน ค.ศ. 1994 เขาได้รับดาวในฮอลลีวูดวอล์กออฟเฟม

ชาร์ลี ชีนดำเนินตามอาชีพนักแสดงตามมาร์ติน ชีน พ่อของเขา เขาแสดงในภาพยนตร์ที่ประสบความสำเร็จหลายเรื่อง เช่น *[[Red Dawn]]* (1984), *[[Platoon (film)|Platoon]]* (1986), *[[Wall Street (1987 film)|Wall Street]]* (1987), *[[Eight Men Out]]* (1988), *[[Young Guns (film)|Young Guns]]* (1988), *[[Major League (film)|Major League]]* (1989), *[[Hot Shots!]]* (1991), *[[The Three Musketeers (1993 film)|The Three Musketeers]]* (1993) และ *[[The Arrival (1996 film)|The Arrival]]* (1996) ในคริสต์ทศวรรษ 2000 ตอนที่ชีนเข้าแทนที่ไมเคิล เจ. ฟอกซ์ในฐานะดารา *[[Spin City]]* ของช่องเอบีซี การแสดงเป็น Charlie Crawford ทำให้เขาได้รับรางวัล Golden Globe สาขานักแสดงชายดีเด่น จากนั้นจึงแสดงเป็น Charlie Harper ในซิตคอม *[[Two and a Half Men]]* (2003–11) ของ CBS ซึ่งทำให้เขาได้รับ Golden Globe และเข้าชิง Primetime Emmy หลายครั้ง ใน ค.ศ. 2010 ชีนกลายเป็นดาราโทรทัสน์ที่ได้รับค่าจ้างสูงสุด โดยได้เงินไป 1.8 ล้านดอลลาร์สหรัฐต่อตอนใน *Two and a Half Men*

ในเดือนมีนาคม ค.ศ. 2011 ชีนถูกยกเลิกสัญญากับซีรีส์เรื่อง *Two and a Half Men* โดย CBS และ Warner Bros. เนื่องจากมีปัญหาการใช้สารเสพติดในที่สาธารณะ ปัญหาชีวิตคู่ และความคิดเห็นที่แสดงออกต่อ Chuck Lorre ผู้สร้างซีรีส์  ใน ค.ศ. 2015 ชีนเปิดเผยต่อสาธารณชนว่าเขาติดเชื้อเอชไอวี นำไปสู่การป้องกันและการตรวจหาเชื้อเอชไอวีที่เพิ่มขึ้น ซึ่งถูกเรียกกันว่าเป็น "ปรากฏการณ์ชาร์ลี ชีน"

## อ้างอิง

## แหล่งข้อมูลอื่น

* 
* 

หมวดหมู่:นักแสดงอเมริกัน
หมวดหมู่:นักแสดงเด็กชาวอเมริกัน
หมวดหมู่:ชาวอเมริกันเชื้อสายไอริช
หมวดหมู่:ชาวอเมริกันเชื้อสายสเปน
หมวดหมู่:บุคคลจากนครนิวยอร์ก
หมวดหมู่:ผู้ติดเชื้อเอชไอวี
กางเขนยืน

**กางเขนยืน** () หรือ**กางเขนสูง** (high cross) คือกางเขนที่เป็นสัญลักษณ์ของศาสนาคริสต์ที่ตั้งอยู่โดด ๆ กลางแจ้ง กางเขนยืนทำด้วยหินและมักจะตกแต่งเป็นลวดลายกระหวัดอย่างวิจิตร กางเขนยืนส่วนใหญ่พบในไอร์แลนด์ และ บริเตนใหญ่ระหว่างต้นสมัยกลางหรือบางครั้งก็หลังจากนั้น กางเขนยืนมักจะมีวงแหวนรอบบริเวณจุดตัดที่เป็นลักษณะที่เรียกว่ากางเขนเคลติก

## ระเบียงภาพ

ไฟล์:Clonmacnois Cross of the Scriptures South West View 2003 09 02.jpg|Clonmacnoise, ไอร์แลนด์
ไฟล์:West cross Kilfenora.jpg|กางเขนตะวันตกKilfenora, ไอร์แลนด์
ไฟล์:Kildalton Church, stone cross - geograph.org.uk - 1650.jpg|กางเขนคิลดาลตันIslay, สกอตแลนด์
ไฟล์:Dysert_cross.jpg|กางเขนเซนต์โทลาไอร์แลนด์
ไฟล์:Aberlemno.jpg|Aberlemno สกอตแลนด์
ไฟล์:Celtic Cross, Down Cathedral.JPG|กางเขนดาวน์แพทริก ไอร์แลนด์เหนือ
ไฟล์:Cadover Cross (portrait).JPG|กางเขนคาโดเวอร์Cadoverดาร์ทมัวร์, อังกฤษ
ไฟล์:Ruthwell Cross - Project Gutenberg eText 16785.jpg|กางเขนรูธเวลล์สกอตแลนด์


## อ้างอิง

* Harrison, D. & Svensson, K. (2007). Vikingaliv. Fälth & Hässler, Värnamo. ISBN 978-91-27-35725-9 p. 192

## ดูเพิ่ม
* กางเขน
* กางเขนเคลติก

## แหล่งข้อมูลอื่น

* Good site on crosses in Ireland - MegalithicIreland.com
* Celtic Crosses - Symbolisim and History. 

*
หมวดหมู่:ศิลปะเคลต์
หมวดหมู่:ศิลปะคริสเตียน
หมวดหมู่:เครื่องหมายกางเขน
หมวดหมู่:วัฒนธรรมไอร์แลนด์
นกกระเรียนเล็ก

thumb|''Grus virgo''

**นกกระเรียนเล็ก** หรือ **นกกระเรียนเดมเมอเซลล์** () เป็นนกกระเรียนชนิดหนึ่ง ขยายพันธุ์ในเอเชียกลาง พบเพียงไม่กี่แห่งในประเทศไซปรัสและทางตะวันออกของประเทศตุรกี และถึงแม้จะไกลอย่างทางตอนเหนือและตะวันตกของประเทศปากีสถาน ในฤดูหนาวนกจะอพยพไปทวีปแอฟริกาและเอเชียใต้

## ลักษณะ
นกกระเรียนเล็กยาว 85–100&nbsp;ซม.ช่วงปีกกว้าง 155–180&nbsp;ซม.เล็กกว่านกกระเรียนยุโรปเล็กน้อยแต่ชุดขนคล้ายกัน คอยาว มีสีดำถึงอก มีพู่ที่คอสีขาว

เสียงร้องคล้ายแตร แต่แหลมสูงกว่านกกระเรียนยุโรป มีพฤติกรรมการเต้นรำเช่นเดียวกันกับนกกระเรียนชนิดอื่น ส่วนมากจะเต้นอยู่บนพื้น ไม่ค่อยมีการกระโดด

นกกระเรียนเล็กจัดเป็นนกกระเรียนขนาดเล็กที่สุดในบรรดานกกระเรียนทั้งหมด มีจุดเด่น คือ มีพู่สีขาวที่คอและหลังหัว ตัวผู้มีสีแดงสดใส ตัวเมียมีสีน้ำตาล เป็นนกที่รวมฝูงมากถึง 400 ตัว หรืออาจจะมากกว่านั้น

## การอพยพ
ในการอพยพที่อินเดีย ชาวอินเดียจะชื่นชมการมาถึงของนกกระเรียนเล็ก เช่นเดียวกับชาวญี่ปุ่นกับนกกระเรียนญี่ปุ่น โดยจะมีผู้คนออกมาโปรยเมล็ดพืชให้เป็นอาหาร โดยนกฝูงใหญ่จะกินอาหารรวมกันมากถึง 5,000 กิโลกรัมต่อวัน

## อ้างอิง

## แหล่งข้อมูลอื่น
* BirdLife Species Factsheet 
* Demoiselle Crane at *Animal Diversity Web*
* Demoiselle Crane (''Anthropoides virgo'') from Cranes of the World (1983) by Paul Johnsgard

ลเก
กระเรียนเล็ก
หมวดหมู่:สัตว์ที่พบในประเทศอินเดีย
หมวดหมู่:นกที่พบในประเทศอินเดีย
กระเรียนเล็ก
หลอดรังสีแคโทด

right|thumb|250px|องค์ประกอบของหลอดภาพ CRT สี: <br />'''1.'''&nbsp;Three Electron guns (for red, green, and blue phosphor dots) <br />'''2.'''&nbsp;Electron beams <br />'''3.'''&nbsp;Focusing coils <br />'''4.'''&nbsp;Deflection coils <br />'''5.'''&nbsp;Anode connection <br />'''6.'''&nbsp;Mask for separating beams for red, green, and blue part of displayed image <br />'''7.'''&nbsp;Phosphor layer with red, green, and blue zones <br />'''8.'''&nbsp;Close-up of the phosphor-coated inner side of the screen

**หลอดรังสีแคโทด** () เป็นหลอดไฟสุญญากาศที่ประกอบไปด้วย ปืนอิเล็กตรอนซึ่งอาจมีจำนวนมากกว่าหนึ่งอัน และเครื่องฉายฟลูออเรสเซนท์  ลำแสงอิเล็กตรอนจะปล่อยจากโลหะที่ร้อน  แล้วเร่งไปทางด้านที่มีประจุบวกในท่อ โดยหลอดรังสีแคโทดใช้เพื่อสร้างภาพในรูปของแสงที่ปล่อยออกมาจากเครื่องฉายฟลูออเรสเซนท์  โดยภาพที่ถูกสร้างนั้นสามารถแสดง อาทิ คลื่นไฟฟ้า (Oscilloscope), รูปภาพ (โทรทัศน์ หรือหน้าจอคอมพิวเตอร์), และตัวยิงเรดาร์ เป็นต้น

CRT จะใช้ซองแก้วสุญญากาศซึ่งมีขนาดใหญ่, ลึก (เช่น มีความยาวจากผิวหน้าจอภาพด้านหน้าไปยังด้านท้ายของหลอด) ที่ค่อนข้างหนักและค่อนข้างบอบบาง

## ประวัติ
คิดค้นขึ้นครั้งแรกโดยนักฟิสิกส์ชาวเยอรมัน ชื่อ คาร์ล เฟอร์ดินานด์ บราวน์ (Karl Ferdinand Braun) ในปีคริสต์ศักราช 1897 และมีอีกชื่อหนึ่งว่าหลอดบราวน์ (Braun tube)  โดยเขาได้พัฒนาเครื่องมือวัดคลื่นสัญญาณไฟฟ้าหรือ Oscilloscope ขึ้นมาเป็นคนแรก

## อ้างอิง

หมวดหมู่:เทคโนโลยีโทรทัศน์
ปูเขียว

**ปูเขียว,** ปูทองโหลง (ชื่อวิทยาศาสตร์: *Scylla serrata*) เป็นปูในสกุลปูทะเล มีกระดองกลมรีเป็นรูปไข่ ก้ามสีเขียวเข้มและมีลายล่างแห่ชัดเจน เมื่อโตเต็มจะมีขนาดใหญ่ที่สุดในสกุลปูทะเล

## ลักษณะ
ลักษณะโดยทั่วไปเหมือนปูทะเล แตกต่างตรงที่ขอบระหว่างนัยน์ตาปูเขียวมีหนาม 4 อัน สูงยาวแต่ปลายทู่เมื่อเทียบกับปูชนิดอื่น ฐานหนามแคบกว่าปูขาว ส่วนด้านข้างนัยน์ตาแต่ละข้างมีหนามข้างละ 8-9 อัน ปล้องกลางของกล้ามมีหนามแหลมชัดเจนทั้งด้านในและด้านนอก ทั้งขาและก้ามมีสีเขี้ยวเข้มหรือเขียวเหลือบม่วง มีจุดขาวเล็ก ๆ ประปราย และมีลายล่างแห่ชัดเจน ตัวผู้จะมีก้ามขนาดใหญ่แข็งแรงกว่าตัวเมียอย่างเห็นได้ชัด เมื่อโตเต็มจะมีขนาดใหญ่ที่สุดในสกุลปูทะเล มักสับสนกับปูขาวเนื่องจากมีลักษณะใกล้เคียงกัน
left|thumb|ลายร่างแหบนก้ามปูเขียว

## การกระจายพันธุ์
พบกระจายพันธุ์อยู่ตามแถบชายฝั่งตอนใต้ของญี่ปุ่น เอเชียตะวันออกเฉียงใต้ นิวซีแลนด์ ไปจนถึงออสเตรเลีย โดยอาศัยอยู่ในโคลนตมตามป่าชายเลนหรือปากแม่น้ำที่น้ำท่วมถึง กินอาหารจำพวกสัตว์น้ำขนาดเล็ก ซากพืช ซากสัตว์ต่าง ๆ  สำหรับในประเทศไทยพบได้ทั้งฝั่งอ่าวไทยและฝั่งอันดามัน

## อ้างอิง

## แหล่งข้อมูลอื่น

หมวดหมู่:วงศ์ปูว่ายน้ำ
หมวดหมู่:ปศุสัตว์
หมวดหมู่:ครัสเตเชียนเศรษฐกิจ
เข็มกลัดตรึง

**เข็มกลัดตรึง** หรือ **เข็มกลัดฟิบิวลา** ( แปลว่า “กลัดติด” ) เป็นเข็มกลัดประดับโบราณ (brooch) ภาษาละติน “fibulae” มีความหมายเฉพาะว่าเป็นเข็มกลัดแบบโรมัน แต่ต่อมาความหมายของคำนี้ก็กว้างขึ้นจนครอบคลุมเข็มกลัดจากยุคโบราณทั้งหมด และ จากยุคกลางตอนต้น เข็มกลัดตรึงไม่เหมือนกับเข็มกลัดสมัยใหม่ที่ไม่แต่จะเป็นเครื่องตกแต่งเท่านั้นแต่ยังมีประโยชน์ใช้สอยที่รวมทั้งตรึงเสื้อผ้าให้ติดตัว ที่รวมทั้งเสื้อคลุมปล่อยชาย (cloak) เข็มกลัดฟิบิวลามาแทนที่เข็มกลัดตรงที่คล้ายไม้กลัดที่ใช้ในการเหน็บเสื้อผ้าในยุคหิน และ ยุคสำริด ต่อมาในยุคกลางเข็มกลัดฟิบิวลาก็มาแทนที่ด้วยกระดุม แต่เข็มกลัด (safety-pin) ที่แปลงมาจากเข็มกลัดฟิบิวลาก็ยังใช้สอยกันจนกระทั่งทุกวันนี้

## อ้างอิง

* Yarwood, Doreen (1986). *The Encyclopedia of World Costume*. Bonanza Books. ISBN 0-517-61943-1

## ดูเพิ่ม
* เข็มกลัดประดับ 

## แหล่งข้อมูลอื่น

* Beck, Heinrich, et al.  *Fibel und Fibeltracht.*  (Excerpt from the Reallexikon der Germanischen Altertumskunde.)  Walter de Gruyter, Berlin, 2000.
* Binding, Ulrike.  *Band 16: Studien zu den figürlichen Fibeln der Frühlatenzeit.*  Rudolf Habelt, Bonn, 1993.
* Blinkenberg, Chr.  *[Lindiaka V] Fibules grecques et orientales.*  Bianco Lunos Bogtrykkeri, Kobenhavn, 1926.
* Bohme, Astrid.  *Die Fibeln der Kastelle Saalburg und Zugmantel* in Saalburg Jahrbuch, XXIX, 1973.
* Dudley, Dorothy.  *Excavations on Nor'Nour in the Isles of Scilly, 1962-6* in The Archaeological Journal, CXXIV, 1967. (includes the description of over 250 Roman fibulae found at the site)
* Fauduet, Isabelle.  *Fibules preromaines, romaines, et mérovingiennes du musée du Louvre.*  Presses de l'école normale supérieure, Paris, 1999.
* Gergova, Diana.  *Früh- und ältereisenzeitliche Fibeln in Bulgarien.*  C.H. Beck, Munchen, 1987.
* Glogovic, Dunja.  *Fibeln im kroatischen Küstengebiet.*  Franz Steiner Verlag, Stuttgart, 2003.
* Hattatt, Richard.  *A Visual catalogue of Richard Hattatt's Ancient Brooches.*  Oxbow Books, Oxford, 2000.
* Jobst, Werner.  *Die römischen Fibeln aus Lauriacum.*  Wimmer, Linz, 1975.
* MacGregor, Arthur.  *Ashmolean Museum Oxford: A Summary catalogue of the Continental Archaeological Collections.*  BAR 674, Oxford, 1997.
* Mills, Nigel.  *Celtic and Roman Artefacts.*  Buxton Press, Derbyshire, 2000.
* Smith, R.A.  *British Museum Guide to Early Iron Age Antiquities: 1925.*  Anglia Publishing, Ipswich, 1994.
* Soupault, Vanessa.  *Les éléments métalliques du costume masculin dans les provinces romaines de la mer Noire. IIIe-IVe s. ap. J.-C.*  BAR 1167, Archaeopress, Oxford, 2003.

หมวดหมู่:สิ่งประดิษฐ์และการประดิษฐ์
หมวดหมู่:เครื่องประดับ
หมวดหมู่:เครื่องแต่งกายสมัยโรมัน
หมวดหมู่:เครื่องรัดตรึง
หมวดหมู่:ประวัติศาสตร์เครื่องแต่งกายของยุโรป
หมวดหมู่:โบราณวัตถุ
เข็มกลัดประดับ

**เข็มกลัดประดับ** () หรือในสมัยโบราณเรียกว่า “เข็มกลัดตรึง” หรือ “เข็มกลัดฟิบิวลา” เป็นเครื่องประดับที่ทำด้วยอัญมณีที่ออกแบบเพื่อใช้ติดประดับเสื้อผ้า เข็มกลัดประดับมักจะทำด้วยโลหะที่มักจะเป็นเงิน หรือ ทอง แต่บางครั้งก็ทำด้วยสำริดหรือวัสดุอื่น เข็มกลัดประดับมักจะแตกแต่งด้วยเครื่องเคลือบหรืออัญมณี บางครั้งก็จะใช้สอยในการตกแต่งเท่านั้น หรือบางครั้งก็จะมีประโยชน์ใช้สอยด้วยเช่นใช้ในการตรึงเสื้อผ้าให้ติดตัว หรือ หรือสำหรับเสื้อคลุมปล่อยชาย (cloak) 

เข็มกลัดประดับแรกที่สุดมาจากยุคสำริด แต่เพราะลักษณะของเข็มกลัดประดับมักจะเปลี่ยนแปลงไปตามแฟชันทำให้กลายเป็นเครื่องมืออย่างหนึ่งในการใช้ระบุยุคสมัยในประวัติศาสตร์

## อ้างอิง

* Hellenic Ministry of Culture: Katie Demakopoulou, "Bronze Age Jewellry in Greece"  

## ดูเพิ่ม
* เข็มกลัดตรึง 

## แหล่งข้อมูลอื่น
*

หมวดหมู่:เครื่องรัดตรึง
หมวดหมู่:เครื่องประดับ
หมวดหมู่:เครื่องแต่งกาย
แผงประดับหน้าอก

**แผงประดับหน้าอก** () เป็นแผ่นสามเหลี่ยมที่ใช้ปิดด้านหน้าของเครื่องแต่งกายสตรีหรือเสื้อรัดรูป แผงประดับหน้าอกอาจจะทำด้วยกระดูกที่เป็นส่วนหนึ่งเครื่องรัดลำตัว (corset) หรืออาจจะใช้ปิดด้านหน้าของเครื่องรัดลำตัว  แผงประดับหน้าอกเป็นเพียงเครื่องประดับที่ใช้เย็บติดกับเสื้อหรือกลัดให้อยู่กับที่ หรือยึดกับตัวเสื้อด้วยลูกไม้ของเสื้อตัวใน หรืออาจจะเป็นชิ้นหรือชุดเครื่องประดับที่ทำด้วยอัญมณี เพื่อตกแต่งเสื้อผ้าท่อนบน

## ประวัติ
ในคริสต์ศตวรรษที่ 15 และ 16 ทั้งชายและหญิงสวมแผงประดับหน้าอกที่มักจะเรียกว่า  “placard” หรือ “placket” กับเสื้อที่เปิดด้านหน้า

ต่อมาการใช้นิยมกันเป็นพักๆ ตลอดเวลาระหว่าง คริสต์ศตวรรษที่ 17 และ 18 ตามทรงและการตกแต่งที่ต่างกันไปทั้งในยุโรปและทวีปอเมริกาเหนือ

ตั้งแต่ราวค.ศ. 1740 เสื้อผ้าหรือเสื้อรัดรูปก็มักสวมอย่างเผยแผงประดับหน้าอกที่ปิดหน้าร่างกายท่อนบนตั้งแต่คอจนมาถึงเอว หรือบางครั้งก็อาจจะเลยต่ำกว่าเอวลงมา ลูกไม้ของเสื้อรัดรูปก็จะสานกลับไปกลับมาเพื่อรัดแผงประดับหน้าอกไว้ให้อยู่กับที่ และในที่สุดลูกไม้สานก็วิวัฒนาการมาเป็นริบบินตกแต่งหน้าแผง

แผงประดับหน้าอกมักจะเป็นงานปัก หรือตรึงด้วยไข่มุกและอัญมณีมีค่าต่างๆ แผงอาจจะทำด้วยผ้าชิ้นเดียวกับที่ใช้ทำตัวเสื้อ หรือ อาจจะเป็นผ้าที่มีสีตัดกับตัวเสื้อ ขึ้นอยู่กับสมัย แผงอาจจะมาหยุดลงที่เอว หรือต่ำกว่า เมื่อมาถึงปลายคริสต์ศตวรรษที่ 18 ก็อาจจะยาวถึง 10 นิ้วต่ำจากเอว ซึ่งทำให้ผู้สวมนั่งไม่ลง

ความลึกของคอเสื้อก็อาจจะใช้เป็นเครื่องจำกัดความยาวของแผงประดับหน้าอก ซึ่งมีอยู่ชั่วระยะเวลาหนึ่งระหว่างรัชสมัยของพระเจ้าหลุยส์ที่ 16 แห่งฝรั่งเศสที่ทางราชสำนักนิยมสวมแผงประดับหน้าอกต่ำกว่าหน้าอกที่ตกแต่งด้วยเครื่องสำอาง ที่อยู่ภายใต้ผ้าลินนินใสที่เป็นระบายที่เรียกว่า “Fichu” แต่ความนิยมอันนี้ก็มีได้มีผู้ทำตาม 

## ระเบียงภาพ

ไฟล์:Anthonis van Dyck 021.jpg|แผงประดับราวคริสต์ทศวรรษ 1630
ไฟล์:Alexander Roslin 031.jpg|เสื้อเปิดด้านหน้าที่เผยให้เห็นแผงประดับ
ไฟล์:Elizabeth I (Armada Portrait).jpg|แผงประดับด้วยริบบินและไข่มุกที่ยาวเลยบั้นพระองค์ลงมามาก
ไฟล์:Adel im Wandel354.jpg|แผงประดับด้วยริบบินของคอเสื้อที่ค่อนข้างลึก
ไฟล์:Boucher Marquise de Pompadour 1756.jpg|แผงประดับของมาดามปอมปาดัวร์


## อ้างอิง

*Embroidered stomacher 
*Arnold, Janet:  *Queen Elizabeth's Wardrobe Unlock'd*, W S Maney and Son Ltd, Leeds 1988. ISBN 0-901286-20-6

*Arnold, Janet: *Patterns of Fashion: the cut and construction of clothes for men and women 1560-1620*, Macmillan 1985. Revised edition 1986. (ISBN 0-89676-083-9)

*Ashelford, Jane: *The Art of Dress: Clothing and Society 1500-1914*, Abrams, 1996. ISBN 0-8109-6317-5 

*Baumgarten, Linda: *What Clothes Reveal: The Language of Clothing in Colonial and Federal America*, Yale University Press, 2002.  ISBN 0-300-09580-5

*Cunnington, C.Willett and Phillis Emily Cunnington: *Handbook of English Costume in the Eighteenth Century*. London: Faber, 1972.  

*Payne, Blanche: *History of Costume from the Ancient Egyptians to the Twentieth Century*, Harper & Row, 1965. No ISBN for this edition; ASIN B0006BMNFS

*Ribeiro, Aileen: *Dress in Eighteenth Century Europe 1715-1789*, Yale University Press, 2002, ISBN 0-300-09151-6

## ดูเพิ่ม
* เครื่องแต่งกาย 

## แหล่งข้อมูลอื่น

หมวดหมู่:ประวัติศาสตร์เครื่องแต่งกายของยุโรป
เวกบอร์ด

thumb|เวกบอร์ด
**เวกบอร์ด** () เป็นกีฬาบนผิวน้ำที่โต้บนผิวน้ำโดยใช้อุปกรณ์เวกบอร์ด กีฬานี้พัฒนามาจากการเล่นสกีบนผิวน้ำ การเล่นสโนว์บอร์ด และเทคนิคการโต้คลื่น โดยจะมีเรือลากเคเบิลเวกบอร์ด โดยทั่วไปลากด้วยความเร็ว 18-24 ไมล์/ชั่วโมง ขึ้นอยู่กับสภาพน้ำ ขนาดเรือ น้ำหนักผู้เล่น และความถนัดในการขับขี่ของผู้ขับ 

หมวดหมู่:กีฬาทางน้ำ
ตอกา

**ตอกา** () เป็นเครื่องแต่งกายที่มีลักษณะเป็นเอกลักษณ์ของโรมันโบราณ ที่เป็นผืนผ้าที่มีความยาวราว 20 ฟุต หรือ 6 เมตรที่ใช้พันรอบตัวและมักจะพันทับทิวนิก ตอกาตามปกติแล้วจะทำด้วยขนแกะ และทิวนิกชั้นในจะเป็นลินิน หลังจากศตวรรษที่ 2 ก่อนคริสต์ศักราช ตอกาก็จะใช้เฉพาะบุรุษ และโดยผู้ที่เป็นพลเมืองโรมันเท่านั้นที่จะได้รับอนุญาตให้สวมได้ หลังจากนั้นแล้วสตรีก็จะแต่งตัวด้วยสตอลา

## อ้างอิง

## ดูเพิ่ม
* สตอลา

## แหล่งข้อมูลอื่น

* How to make a toga - a step by step guide
* Lots of Toga Costume Ideas
* How to make a toga
* Make a Toga out of a Bedsheet
* Clothing for Men in Ancient Rome 
* William Smith's ''A Dictionary of Greek and Roman Antiquities'' on the toga
* How to make a toga by Ron Turner

หมวดหมู่:เสื้อคลุม
หมวดหมู่:เครื่องแต่งกายสมัยโรมัน
โปโลน้ำ

**โปโลน้ำ** () เป็นกีฬาทางน้ำประเภททีม ทีมหนึ่งประกอบด้วยผู้เล่น 6 คน และผู้รักษาประตูอีก 1 คน ผู้แข่งขันต้องพยายามทำคะแนนจากฝ่ายตรงข้ามให้มากที่สุด การเล่นจะมีองค์ประกอบทั้งการว่ายน้ำ ผู้เล่นจะโยนลูกบอลเข้าไปทำประตูในฝ่ายตรงกันข้าม กีฬาโปโลน้ำจะมีความคล้ายคลึงกับกีฬาแฮนด์บอลเป็นอย่างมาก

โดยตำแหน่งของผู้เล่นทั้ง 6 คนเแบ่งดังนี้
* กองหน้า
*# สเตย์ (ตัวที่อยู่ตรงกลาง)
*# ปีกซ้าย
*# ปีกขวา
* กองหลัง
*# เซนเตอร์
*# แบกซ้าย
*# แบกขวา

ไฟล์:NewWaterPoloBall.JPG|ลูกบอลโปโลน้ำแบบใหม่
ไฟล์:Water polo-2.jpg|ผู้รักษาประตู
ไฟล์:USC Waterpolo Player.jpg|โปโลน้ำชาย
ไฟล์:Test Five AU vs GBR 0389.JPG|โปโลน้ำหญิง


หมวดหมู่:กีฬาทางน้ำ
หมวดหมู่:กีฬาในโอลิมปิกฤดูร้อน

หมวดหมู่:กีฬาที่มีต้นกำเนิดในสหราชอาณาจักร
หมวดหมู่:กีฬาที่มีต้นกำเนิดในประเทศอังกฤษ
หมวดหมู่:กีฬาที่มีต้นกำเนิดในประเทศสกอตแลนด์
สตอลา

**สตอลา** ()  เป็นเครื่องแต่งกายของสตรีโรมันโบราณที่คู่กับตอกาที่สวมโดยบุรุษ เดิมสตรีก็สวมตอกา แต่เมื่อมาถึงศตวรรษที่ 2 ก่อนคริสต์ศักราช ตอกาก็สวมโดยบุรุษเท่านั้น และสตรีหันไปแต่งตัวด้วยสตอลา ในช่วงนี้ถือกันว่าการสวมตอกาเป็นสิ่งที่น่าละอายสำหรับสตรี เพราะการสวมใส่เครื่องแต่งกายบุรุษถูกนำไปเกี่ยวข้องกับการเป็นโสเภณีหรือการมีชู้

สตอลาเป็นเสื้อจับกลีบที่ยาวที่ใช้สวมทับทิวนิก บางครั้งก็อาจจะคาดรัดให้อยู่กับตัวด้วยสาย และแขนก็อาจจะเป็นส่วนหนึ่งของสตอลาเอง หรือเป็นส่วนหนึ่งของทูนิคชั้นในก็ได้ สตอลามักจะคาดรอบเอวด้วยริบบิน และมักจะสวมร่วมกับผ้าที่มีลักษณะคล้ายผ้าคลุมไหล่ยาวที่เรียกว่า "ปัลลา" สตอลาใช้กันมาจนถึงไบแซนไทน์

## อ้างอิง

## ดูเพิ่ม
* ตอกา 

## แหล่งข้อมูลอื่น
*Stola (article in Smith's Dictionary of Greek and Roman Antiquities)
*How to make a stola 

หมวดหมู่:เครื่องแต่งกายสมัยไบแซนไทน์
หมวดหมู่:เครื่องแต่งกายสมัยโรมัน
หมวดหมู่:เสื้อคลุม
สร้อยเข็มขัด

**สร้อยเข็มขัด** () เป็นสร้อยที่ห้อยจากเข็มขัดหรือเข็มกลัดที่สวมไว้ที่เอว ที่มีโซ่ห้อยลงมาหลายเส้น แต่ละเส้นก็จะแขวนอุปกรณ์ต่าง ๆ ที่ใช้ในบ้านที่รวมทั้งตระไกร, นาฬิกา, กุญแจ และ ตราประจำบ้าน และ อื่น ๆ 

สร้อยเข็มขัดมักจะสวมโดยผู้ดูแลบ้านในคริสต์ศตวรรษที่ 19 สตรีแองโกล-แซ็กซอนที่ทราบได้จากหลักฐานการฝัง

## แหล่งข้อมูลอื่น
*

หมวดหมู่:ประวัติศาสตร์เครื่องแต่งกายของยุโรป
หมวดหมู่:เครื่องแต่งกาย
หมวดหมู่:เครื่องประดับ
ซัลซา

**ซัลซา** (Salsa) มีรากศัพท์มาจากภาษาสเปน ออกเสียงแบบภาษาสเปนว่า [ˈsalsa] และออกเสียงแบบภาษาอังกฤษสำเนียงอเมริกันว่า [sɑːlsə] สามารถหมายถึง
* **[[ซัลซา (ซอส)]]**  ซอสปรุงรส ใช้ในอาหารเม็กซิโก สเปน อิตาลี ลาตินอเมริกา  มีส่วนผสมของซอสมะเขือเทศและเครื่องเทศ
* **[[ซัลซา (แนวดนตรี)]]** ดนตรีที่มีจังหวะแบบคิวบา มีถิ่นกำเนิดจากประเทศคิวบาในช่วงทศวรรษ 1960-1970
* **[[ซัลซา (การเต้นรำ)]]** รูปแบบการเต้นรำ มีถิ่นกำเนิดจากประเทศคิวบา
ลิม จุงเคือน

**ลิม จุงเคือน**  () นักมวยสากลชาวเกาหลีใต้ เกิดเมื่อ 27 กันยายน พ.ศ. 2507 สถิติการชก 17 ครั้ง ชนะ 12 (น็อค 4) แพ้ 5 

## เกียรติประวัติ

* แชมป์เกาหลีใต้รุ่นไลท์ฟลายเวท (2532)
* แชมป์ OPBF รุ่นไลท์ฟลายเวท
** ชิง 22 ตุลาคม 2532 ชนะน็อค เด่น ชูวัฒนะ ยก 10 ที่ เกาหลีใต้
** ป้องกันแชมป์ครั้งที่ 1, 25 มีนาคม 2533 ชนะน็อค มาซาโตะ ทานากะ ยก 4 ที่ ญี่ปุ่น
** สละแชมป์
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นไลท์ฟลายเวท WBC เมื่อ 23 กรกฎาคม 2533 แพ้น็อค ฮุมเบอร์โต กอนซาเลซ ยก 5 ที่ สหรัฐ

## อ้างอิง

* สถิติการชก boxrec.com 
หมวดหมู่:นักมวยสากลชาวเกาหลีใต้
หมวดหมู่:แชมป์มวยสากลประเทศเกาหลีใต้
หมวดหมู่:แชมป์ OPBF
มาซากาซุ ซูงาวาระ

**มาซากาซุ ซูงาวาระ** () นักมวยสากลชาวญี่ปุ่น เกิดเมื่อ 1 สิงหาคม พ.ศ. 2517 ที่เมืองนาโงยะ สถิติการชก 29 ครั้ง ชนะ 22 ครั้ง (น็อก 11 ครั้ง) แพ้ 3 ครั้ง และเสมอ 4 ครั้ง 

## เกียรติประวัติ

* แชมป์ OPBF รุ่นซูเปอร์แบนตัมเวท
** ชิง 20 กุมภาพันธ์ 2548 ชนะคะแนน ยาซูโอะ คูนิมิ ที่ ญี่ปุ่น
** เสียแชมป์ 26 มิถุนายน 2548 แพ้น็อค เวทย์ ศักดิ์เมืองแกลง ยก 3 ที่ ญี่ปุ่น

## อ้างอิง
* สถิติการชก boxrec.com 

หมวดหมู่:นักมวยสากลชาวญี่ปุ่น
หมวดหมู่:แชมป์ OPBF
หมวดหมู่:บุคคลจากนาโงยะ
บ้านเลขที่ 10 ถนนดาวนิง

**เลขที่ 10 ถนนดาวนิง** () ในลอนดอน หรือที่รู้จักกันทั่วไปในสหราชอาณาจักรว่า **บ้านเลขที่ 10** เป็นที่พำนักและสำนักงานอย่างเป็นทางการของนายธนารักษ์เอก (First Lord of the Treasury) ตั้งอยู่บนถนนดาวนิงในนครเวสต์มินสเตอร์ และยังเป็นสำนักงานใหญ่ของรัฐบาลสหราชอาณาจักร อีกทั้งยังเป็นที่พำนักของนายกรัฐมนตรีแห่งสหราชอาณาจักร ผู้ซึ่งปัจจุบันได้ถือว่าดำรงตำแหน่งนายธนารักษ์เอกแห่งราชสมบัติไปด้วย

บ้านเลขที่ 10 ถนนดาวนิงถือว่าเป็นสถานที่ที่โด่งดังทั้งในสหราชอาณาจักรเองและในโลก ตัวอาคารมีอายุเกือบ 300 ปี ภายในมีห้องประมาณ 100 ห้องชั้นสามเป็นที่พักอาศัยส่วนตัวและมีห้องครัวอยู่ชั้นแรกของอาคาร ชั้นอื่น ๆ เป็นทั้งสำนักงาน, ห้องประชุม, ห้องรับแขก, ห้องนั่งเล่นและห้องทานอาหาร ที่ซึ่งนายกรัฐมนตรีได้พบปะและสังสรรค์กับบรรดาแขกผู้มีเกียรติและเหล่ารัฐมนตรีในคณะรัฐบาล ซึ่งบางครั้งรวมถึงผู้นำต่างประเทศและพระราชวงศ์ นอกจากนี้ยังมีสนามภายในอาคารและมีสวนขนาดครึ่งเอเคอร์อยู่ด้านหลัง บ้านเลขที่ 10 ตั้งอยู่ติดกับสวนสาธารณะเซนต์เจมส์ ใกล้กับพระราชวังเวสต์มินสเตอร์, อาคารรัฐสภาและพระราชวังบักกิงแฮม ซึ่งเป็นที่ประทับของ พระมหากษัตริย์ และเชื้อพระวงศ์พระองค์อื่น ๆ 

แต่เดิมบ้านเลขที่ 10 มีอาคาร 3 หลัง ใน ค.ศ. 1732 สมเด็จพระเจ้าจอร์จที่ 2 พระราชทานอาคารหลังนี้ให้แก่ โรเบิร์ต วอลโพล สำหรับเป็นสำนักของนายธนารักษ์เอก ไม่ใช่ของตัววอลโพลเอง ซึ่งต่อมาวอลโพลได้มอบหมายให้เจ้าพนักงานวิลเลียม เคนต์ เชื่อมอาคารทั้งสามหลังเข้าด้วยกัน จึงทำให้มีขนาดใหญ่ขึ้นและกลายมาเป็น *บ้านเลขที่ 10 ถนนดาวนิง* ในปัจจุบัน อย่างไรก็ดี จุดประสงค์ให้อาคารหลังนี้เป็นที่พำนักอย่างเป็นทางการของนายกรัฐมนตรีก็มิได้ลุล่วงในทันที ทั้ง ๆ ที่ขนาดอันใหญ่โตและความสะดวกสบายใกล้กับรัฐสภา นายกรัฐมนนตรีคนแรก ๆ จำนวนน้อยเท่านั้นที่เคยพำนักอยู่ที่นี่ ต่อมาจากค่าดูแลรักษาที่สูงลิบ, ความเพิกเฉยต่ออาคารและการเสื่อมโทรมลงตามกาลเวลา ทำให้อาคารหลังนี้ถูกรื้อถอนหลายต่อหลายครั้ง

อย่างไรก็ดีบ้านเลขที่ 10 ก็ยังคงรอดผ่านเหตุการณ์สำคัญ ๆ ในประวัติศาสตร์อังกฤษมาได้ ใน ค.ศ. 1985 มาร์กาเรต แทตเชอร์ นายกรัฐมนตรีในขณะนั้นได้กล่าวไว้ว่า บ้านเลขที่ 10 ได้กลายมาเป็น "หนึ่งในอัญมณีอันล้ำค่าในมรดกของชาติเรา"

## ดูเพิ่ม
* แลร์รี ผู้ดำรงตำแหน่งหัวหน้าแมวจับหนูประจำสำนักคณะรัฐมนตรี ซึ่งอยู่ในบ้านเลขที่ 10 ถนนดาวนิง

## อ้างอิง

## ข้อมูล
* 

## แหล่งข้อมูลอื่น

* 
** Prime Ministers in History
** History of the building
** Virtual Tour of 10 Downing Street
* Photos from the Prime Minister's Office
* 10 Downing Street section from the *[[Survey of London]]*
** Plans of 10, 11 and 12 Downing Street (published 1931): ground; first; second and third floors
* 10 Downing Street on Facebook
* Virtual Tour Virtual tour of seven Downing Street rooms and the garden.


หมวดหมู่:สิ่งก่อสร้างในนครเวสต์มินสเตอร์
หมวดหมู่:ทำเนียบนายกรัฐมนตรี
เลนา เมเยอร์-ลันดรุท

**เลนา เมเยอร์-ลันดรุท** () เกิดเมื่อวันที่ 23 พฤษภาคม ค.ศ. 1991, หรือใช้ชื่อว่า **เลนา** เป็นนักร้องชาวเยอรมัน เธอเป็นตัวแทนเยอรมนีในการประกวดเพลงยูโรวิชันปี 2010 ณ เทเลนอร์อารีนา เขตฟอเนบุ เมืองแบรุม  ประเทศนอร์เวย์ โดยเธอสามารถนำเพลง "Satellite" ชนะในการแข่งขัน ด้วยคะแนน 246 คะแนนในรอบตัดสินเมื่อวันที่ 29 พฤษภาคม ทางด้านอันดับเพลง เธอสร้างสถิติมีเพลงเปิดตัวติดชาร์ต 3 เพลงในท็อป 5 บนเยอรมันซิงเกิลส์ชาร์ต  ซิงเกิล "Satellite" เปิดตัวที่อันดับ 1 ในเยอรมนีและได้รับแผ่นเสียงทองคำ 3 แผ่น ในเดือนพฤษภาคม 2010 เธออกผลงานอัลบั้มแรกชุด *[[My Cassette Player]]* ที่เปิดตัวที่อันดับ 1 บนเยอรมันอัลบั้มส์ชาร์ต

## อ้างอิง

## แหล่งข้อมูลอื่น

* 
* 
* 
* Profile  at Eurovision.ndr.de 
* Profile  at Unser-Star-fuer-Oslo.de 
* Videos of Meyer-Landrut's performances  at Unser-Star-fuer-Oslo.de 
* Video of Meyer-Landrut's performances at the Eurovision Song Contest 2010 

หมวดหมู่:นักร้องเยอรมัน
หมวดหมู่:ผู้ชนะการประกวดเพลงยูโรวิชัน
หมวดหมู่:บุคคลจากฮันโนเฟอร์
สามย่าน (ภาพยนตร์)

***สามย่าน*** เป็นภาพยนตร์ไทยแนวตลก ออกฉายเมื่อวันที่ 20 พฤษภาคม พ.ศ. 2553 กำกับโดยภูพิงค์ พังสะอาด, ยุทธเลิศ สิปปภาค, เจริญพร อ่อนละม้าย นำแสดงโดย เกียรติศักดิ์ อุดมนาค, โก๊ะตี๋ อารามบอย, อี๊ด โปงลางสะออน, ทองภูมิ สิริพิพัฒน์, ปิยา พงศ์กุลภา, ปานวาด เหมมณี, ค่อม ชวนชื่น, ลูลู่ โปงลางสะออน, ลาล่า โปงลางสะออน, ปฏิญญา ควรตระกูล, อังเคิล อดิเรก, เห็ดเผาะ เชิญยิ้ม เป็นภาพยนตร์เปิดตัวของค่ายหนัง ค่าย ฟิล์ม อาร์ อัส ในเครืออาร์เอส

## นักแสดงนำ
* ทองภูมิ  สิริพิพัฒน์  รับบท  บิ๊ก
* เกียรติศักดิ์ อุดมนาค รับบท หอย
* ปิยา พงศ์กุลภา รับบท เป้ย
* ปานวาด เหมมณี รับบท ตุ๊กกี้
* ค่อม ชวนชื่น รับบท น้าค่อม
* โก๊ะตี๋ อารามบอย รับบท โก๊ะตี๋
* สมพงษ์ คุนาประถม รับบท แอนดี้
* ดวงฤดี บุญบำรุง รับบท ผู้จัดการกองถ่าย
* ขวัญนภา เรืองศรี รับบท ผู้ดูแลกิจการกองถ่าย
* ปฏิญญา ควรตระกูล รับบท ป๋าต๊อบ
* โซเฟีย ลา รับบท เจ๊เกี๊ยว
* อดิเรก วัฏลีลา รับบท ตำรวจ
## อ้างอิง

## แหล่งข้อมูลอื่น
* 

หมวดหมู่:ภาพยนตร์ไทย
หมวดหมู่:ภาพยนตร์ที่ออกฉายในปี พ.ศ. 2553
หมวดหมู่:ภาพยนตร์ที่กำกับโดย พิง ลำพระเพลิง
หมวดหมู่:ภาพยนตร์ที่กำกับโดย ยุทธเลิศ สิปปภาค
หมวดหมู่:ภาพยนตร์โดยอาร์เอสฟิล์ม
รัฐตลัซกาลา

**รัฐตลัซกาลา** () เป็นหนึ่งใน 31 รัฐของประเทศเม็กซิโก ตั้งอยู่ทางตะวันออก ช่วงกลางของประเทศ อยู่ติดกับรัฐปวยบลา รัฐอิดัลโก รัฐเมฮิโก เป็นรัฐที่มีขนาดเล็กที่สุด หรือเพียง 0.2% ของดินแดนในประเทศ ชื่อของรัฐนั้นตั้งขึ้นตามชื่อของเมืองหลวงของรัฐ คือเมืองตลัซกาลา 

เศรษฐกิจของรัฐโดยมาก ขึ้นอยู่กับทางด้านเกษตรกรรม อุตสาหกรรมอย่างย่อมและการท่องเที่ยว สถานที่ท่องเที่ยวคือ ของรัฐตลัซกาลา เมืองสำคัญแต่โบราณ เช่นที่ กากัซตลา (Cacaxtla) และสิ่งก่อสร้างยุคอาณานิคมรอบ ๆ เมืองตลัซกาลา

## อ้างอิง

ตลัซกาลา
หมวดหมู่:รัฐและดินแดนที่ก่อตั้งในปี พ.ศ. 2400
หมวดหมู่:รัฐตลัซกาลา
ดรีมเวิกส์แอนิเมชัน

**บริษัท ดรีมเวิกส์แอนิเมชัน เอสเคจี** () () เป็นสตูดิโอแอนิเมชันสัญชาติอเมริกัน ตั้งอยู่ที่เกลนเดล รัฐแคลิฟอร์เนีย มีผลงานผลิตภาพยนตร์คอมพิวเตอร์แอนิเมชัน, รายการโทรทัศน์และโลกเสมือนออนไลน์ โดยผลิตภาพยนตร์แล้วทั้งหมด 33 เรื่อง รวมไปถึงภาพยนตร์ชุดเรื่อง ''เชร็ค'', ''มาดากัสการ์'', ''กังฟูแพนด้า'', และ ''อภินิหารไวกิ้ง พิชิตมังกร'' โดยมีรายได้จากภาพยตร์ทั้งหมด $12.5 พันล้าน ทั่วโลก โดยมีรายได้เฉลี่ยในแต่ละภาพยนตร์ $419 ล้าน โดยภาพยนตร์เรื่อง *[[เชร็ค 2]]* และ *[[เชร็ค 3]]* ทำรายได้ติด 50 อันดับแรกใน ภาพยนตร์ที่ทำเงินสูงสุดตลอดกาล และ 10 อันดับแรกใน ภาพยนตร์แอนิเมชันที่ทำเงินสูงสุดตลอดกาล อย่างไรก็ตามในอดีตสตูดิโอก็เคยสร้างภาพยนตร์แอนิเมชันแบบดั้งเดิม รวมทั้งมีการร่วมสร้างกับ อาร์ดแมน แอนิเมชัน ปัจจุบันสตูดิโอสร้างภาพยนตร์เป็นคอมพิวเตอร์แอนิเมชันหมดแล้ว สตูดิโอมีภาพยนตร์ที่ได้รับรางวัลอคาเดมี 3 ครั้ง, รางวัลเอมมี 22 ครั้งและรางวัลแอนนีอีกนับไม่ถ้วน รวมทั้งเข้าชิงในรางวัลลูกโลกทองคำและแบฟตาอีกหลายครั้ง ในปีที่ผ่านมาสตูดิโอได้ซื้อและสร้างสาขาย่อยเพื่อที่จะกระจายการลงทุนนอกเหนือจากธุรกิจภาพยนตร์ที่มีความเสี่ยงสูง

สตูดิโอก่อตั้งจากการรวมกันของ สาขาแอนิเมชันของดรีมเวิกส์ และ แปซิฟิกเดตาอิเมจส์ (PDI) แต่เดิมก่อตั้งภายใต้ชื่อ ดรีมเวิกส์ ในปีค.ศ. 1997 โดย อัมบลิเมชัน อดีตแผนกแอนิเมชันของ อัมบลินเอนเตอร์เทนเมนส์ ก่อนจะแยกมาเป็นบริษัทมหาชนในปีค.ศ. 2004 โดยดรีมเวิกส์แอนิเมชันยังคงทำงานอยู่ที่ เกลนเดล ตลอดจนบริษัททางไกลในอินเดียและจีน

ภาพยนตร์ที่ผลิตโดยดรีมเวิกส์แอนิเมชัน แต่เดิมจัดจำหน่ายทั่วโลกโดย ดรีมเวิกส์ ต่อมาจัดจำหน่ายโดย พาราเมาต์พิกเจอส์, บริษัทย่อยของ ไวอาคอม ซึ่งเข้ามาซื้อกิจการของ ดรีมเวิกส์ เมื่อกุมภาพันธ์ ค.ศ. 2006 ก่อนจะถูกบริษัท รีไลแอนซ์เอดีเอกรุ๊ป ซื้อกิจการไปในปี ค.ศ. 2008 ในปี ค.ศ. 2013, ทเวนตีท์เซนจูรีฟอกซ์, บริษัทย่อยของ ทเวนตีท์เฟิร์สเซนจูรีฟอกซ์, เข้ามาเป็นผู้จัดจำหน่ายให้กับดรีมเวิกส์แอนิเมชันถึงปี ค.ศ. 2018

ดรีมเวิกส์แอนิเมชัน ถูกเข้าซื้อกิจการโดยคอมเคสท์ในเดือนเมษายน ปี 2016 ด้วยราคา $3.8 พันล้าน (144 พันล้านบาท) ซึ่งถือเป็นการลดความเสี่ยงเนื่องจากดรีมเวิกส์แอนิเมชันประสบปัญหาขาดทุนมาได้ระยะหนึ่งแล้ว

## ผลงาน
### ภาพยนตร์

***ภาพยนตร์ที่จะเข้าฉาย***

***ภาพยนตร์ที่อยู่ในระหว่างการพัฒนา***

## อ้างอิง

## แหล่งข้อมูลอื่น
* 
* 


หมวดหมู่:บริษัทผลิตภาพยนตร์ของสหรัฐ
หมวดหมู่:บริษัทของสหรัฐ
หมวดหมู่:บริษัทอเมริกันที่ก่อตั้งในปี พ.ศ. 2537
หมวดหมู่:การเสนอขายหุ้นครั้งแรกให้แก่สาธารณชนในปี พ.ศ. 2547
หมวดหมู่:ยูนิเวอร์แซลสตูดิโอส์
หมวดหมู่:การควบรวมและเข้าซื้อกิจการในปี พ.ศ. 2559
ศิลปะและสถาปัตยกรรมสมัยก่อนโรมาเนสก์

**ศิลปะและสถาปัตยกรรมสมัยก่อนโรมาเนสก์** () เป็นสมัยศิลปะยุโรปตะวันตกที่รุ่งเรืองไม่ก็ในช่วงการเริ่มการก่อตั้งราชอาณาจักรเมรอแว็งเฌียงเมื่อราว ค.ศ. 500 หรือจากสมัยฟื้นฟูศิลปะวิทยาในการอแล็งเฌียงเมื่อปลายคริสต์ศตวรรษที่ 8 ไปจนถึงต้นคริสต์ศตวรรษที่ 11 ของสมัยศิลปะโรมาเนสก์ คำว่า "สมัยก่อนโรมาเนสก์" โดยทั่วไปแล้วใช้ในภาษาอังกฤษเท่านั้นเมื่อกล่าวถึงสถาปัตยกรรมและมหาประติมากรรม แต่ในบทความนี้จะกล่าวถึงศิลปะแขนงอื่นแต่เพียงสั้น ๆ 

หัวใจสำคัญของสมัยศิลปะและสถาปัตยกรรมสมัยก่อนโรมาเนสก์คือการนำเข้าและการรับลักษณะศิลปะของเมดิเตอเรเนียนคลาสสิกและศิลปะคริสเตียนเข้ามาในศิลปะเจอร์มานิกที่ทำให้เกิดศิลปะลักษณะใหม่ขึ้น และในที่สุดก็วิวัฒนาการขึ้นเป็นศิลปะโรมาเนสก์ในคริสต์ศตวรรษที่ 11 ต่อมา

ในกรอบของศิลปะสมัยกลาง ศิลปะและสถาปัตยกรรมสมัยก่อนโรมาเนสก์ตามมาจากศิลปะสมัยการโยกย้ายถิ่นฐานของ "อนารยชน" ซึ่งได้แก่ ศิลปะไฮเบอร์โน-แซ็กซอนในหมู่เกาะอังกฤษและศิลปะเมรอแว็งเฌียงบนแผ่นดินใหญ่ยุโรป

## อ้างอิง

*Joachim E. Gaehde (1989). "Pre-Romanesque Art". *[[Dictionary of the Middle Ages]]*. ISBN 0-684-18276-9
*Jacques Fontaine (1995) *L'art pré-roman hispanique*, Nuit des temps, Editions zodiaque ISBN 2-736-90215-7

## ดูเพิ่ม
* ศิลปะสมัยกลาง
* ประวัติศาสตร์ยุโรป
* ศิลปะตะวันตก
* ศิลปะโรมาเนสก์
* ศิลปะไฮเบอร์โน-แซ็กซอน
* หนังสือวิจิตร
* ศิลปะการอแล็งเฌียง
* ศิลปะสมัยการโยกย้ายถิ่นฐาน

## แหล่งข้อมูลอื่น
*El Portal del Arte Románico Visigothic, Mozarabe and Romanesque art in Spain. 
*Preromanesque art of Croatia. 

หมวดหมู่:ศิลปะสมัยกลาง
หมวดหมู่:ศิลปะตะวันตก
หมวดหมู่:สถาปัตยกรรมตะวันตก
หมวดหมู่:ประวัติศาสตร์สถาปัตยกรรม
หมวดหมู่:สถาปัตยกรรมสมัยกลาง
ซิโนซอรอปเทอริกซ์

**ซิโนซอรอปเทอริกซ์** ( ()) เป็นไดโนเสาร์เทอโรพอดชนิดหนึ่ง มีชีวิตอยู่เมื่อ 120 ล้านปีก่อน  ไดโนเสาร์ชนิดนี้ผู้เชี่ยวชาญหลายคนคิดว่าเป็นตัวเชื่อมระหว่างไดโนเสาร์กับนก มันเป็นหนึ่งในพวกเทอโรพอดที่มีขน แต่ขนของมันยังไม่ค่อยเหมือนนกยังเป็นคนที่ใช้สำหรับให้ความอบอุ่นหรือขนอ่อน ตอนที่ฟอสซิลของมันค้นพบลักษณะของมันอยู่ในท่าคดตัวเหมือนกำลังบิน เทอโรพอดชนิดนี้มีลักษณะเด่นคือมีหางที่ยาวออกมา ซึ่งคาดว่าน่าจะมีไว้ถ่วงลำตัว ชื่อของมันมีความหมายว่าบิดานกแห่งจีน ฟอสซิลของมันค้นพบครั้งแรกในปีค.ศ. 1996 โดยเห๋อตุน ถือเป็นการค้นพบเทอโรพอดมีขนตัวแรกของจีน นอกจากนี้มันยังมีญาติอย่าง คอมซอกนาทัส อีกด้วย 

## ลักษณะ
[thumb|left|ไซโนซอโรเทอริกซ์เมื่อเปรียบเทียบกับ[มนุษย์]]
ซิโนซอรอปเทอริกซ์เป็นหนึ่งใน เทอโรพอดขนาดเล็กที่สุด มีขนาดความยาวโดยประมาณ 68 ซม. แต่ก็มีการพบขนาดใหญ่ที่สุดวัดได้ 98 ซม. หางมีความยาวมากเมื่อเทียบกับขนาดลำตัว ไซโนซอโรเทอริกซ์แตกต่างจากไดโนเสาร์ขนาดเล็กอื่นๆ กะโหลกศีรษะบนมีขนาดใหญ่กว่ากรามพอสมควร กระดูกแขนมีขนาดสั้นมาก โดยรวม ซิโนซอรอปเทอริกซ์มีกระดูกแขนสั้นกว่า คอมซอกนาทัส ญาติสนิทของมัน นอกจากนี้ ซิโนซอรอปเทอริกซ์ยังมีชิ้นกระดูกสันหลังถึง 64 ชิ้น และมีความยาวหางมากที่สุดเมื่อเทียบสัดส่วนความยาวของลำตัวกับไดโนเสาร์เทอโรพอดอื่นๆ นอกจากนี้มันยังมีมือขนาดใหญ่มาก สำหรับอาวุธขนาดเล็กที่มีกรงเล็บยาวกว่ากระดูกแขนท่อนล่างทั้งหมด

## อาหาร
มีตัวอย่าง NIGP 127,587 ของ ซิโนซอรอปเทอริกซ์ถูกเก็บรักษาไว้กับซากจิ้งจก(พร้อมกะโหลก) ในท้องของมันแสดงว่ามันมีอาหารเป็นสัตว์ที่เคลื่อนไหวได้รวดเร็ว อีกทั้งยังพบฟอสซิลกิ่งก่าหลายชนิดในชั้นหินที่พบฟอสซิลของมัน

หมวดหมู่:ไดโนเสาร์ขนนก
รักที่รอคอย

**รักที่รอคอย** หรือ **October Sonata** เป็นภาพยนตร์ไทย ที่ออกฉายเมื่อ 23 ธันวาคม พ.ศ. 2552 โดยเอ็มพิกเจอส์ กำกับโดยสมเกียรติ์ วิทุรานิช ถูกจัดระดับเรตติ้ง ภาพยนตร์ที่เหมาะสมกับผู้ดูทั่วไป  นำแสดงโดย รัชวิน วงศ์วิริยะ , ธนวรรธน์ วรรธนะภูติ และ พิษณุ นิ่มสกุล มีเรื่องราวเกี่ยวกับสาวโรงงานที่ชื่อ แสงจันทร์ กับหนุ่มซึ่งกำลังจะไปเรียนต่อเมืองนอก รวี ที่บังเอิญพบกันในงานศพของพระเอกชื่อดัง มิตร ชัยบัญชา เมื่อวันที่ 8 ตุลาคม พ.ศ. 2513 หลังจากนั้นในวันที่ 8 ตุลาคมของทุกปีจึงเป็นวันนัดพบเจอกันที่บังกะโล แสนมุก โฮเต็ล โดยมีหนุ่มลูกครึ่งจีน ลิ้ม ซึ่งถูกเปรียบเสมือนมือที่สาม ภาพยนตร์เรื่องนี้ได้รับการขึ้นทะเบียนเป็นมรดกภาพยนตร์ของชาติ ครั้งที่ 12 ประจำปี 2565 เนื่องในวันอนุรักษ์ภาพยนตร์ไทย เมื่อวันที่ 4 ต.ค. 2565 โดย หอภาพยนตร์ (องค์การมหาชน)

## รางวัลที่ได้รับ
* รางวัลภาพยนตร์ไทย ชมรมวิจารณ์บันเทิง ครั้งที่ 18 
** ภาพยนตร์ยอดเยี่ยม
** ผู้กำกับภาพยนตร์ยอดเยี่ยม (สมเกียรติ์ วิทุรานิช)
** ผู้แสดงสมทบชายยอดเยี่ยม (พิษณุ นิ่มสกุล)
** กำกับศิลป์ยอดเยี่ยม (ศักดิ์ศิริ จันทรังษี และ วิทยา ชัยมงคล)
** ดนตรีประกอบยอดเยี่ยม (ไกวัล กุลวัฒโนทัย)
* สตาร์เอนเตอร์เทนเมนต์อวอร์ดส 2009 ครั้งที่ 8
** ออกแบบเครื่องแต่งกายยอดเยี่ยม
* รางวัลภาพยนตร์แห่งชาติ สุพรรณหงส์ ครั้งที่ 19
** ภาพยนตร์ยอดเยี่ยม
** ผู้แสดงสมทบชายยอดเยี่ยม (พิษณุ นิ่มสกุล)
** ออกแบบเครื่องแต่งกายยอดเยี่ยม (นพดล เตโช)
** บทภาพยนตร์ยอดเยี่ยม (สมเกียรติ์ วิทุรานิช)

## อ้างอิง

หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2552
หมวดหมู่:ภาพยนตร์รัก
หมวดหมู่:ภาพยนตร์ที่กำกับโดย สมเกียรติ์ วิทุรานิช
ก้องเกียรติ โขมศิริ

**ก้องเกียรติ โขมศิริ** (ชื่อเล่น: โขม) เกิดเมื่อวันที่ 2 มิถุนายน พ.ศ. 2518 เป็นผู้กำกับภาพยนตร์ นักเขียนบทภาพยนตร์ และในบางครั้งยังเป็นนักแสดง สำเร็จการศึกษาจากคณะนิเทศศาสตร์ มหาวิทยาลัยกรุงเทพ ทำงานเบื้องหลังวงการภาพยนตร์ โดยเป็นคนเขียนบทภาพยนตร์เรื่องต่าง ๆ เช่น *บางระจัน*, *ขุนแผน*, *7 ประจัญบาน* ภาค 1 และ 2, *ขุนศึก*, *คนเล่นของ* ยังร่วมกำกับและเขียนบท *องค์บาก* อีกด้วย จนสร้างชื่อกับการเป็นทีมกำกับและเขียนบทใน *ลองของ*

ได้รับรางวัลภาพยนตร์แห่งชาติ สุพรรณหงส์ ครั้งที่ 19 สาขาผู้กำกับภาพยนตร์ยอดเยี่ยม จากภาพยนตร์เรื่อง *เฉือน*

## ผลงาน
### ผลงานกำกับ
#### ภาพยนตร์
* ลองของ (2548)
* ไชยา (2550)
* ลองของ 2 (2551)
* เฉือน (2552)
* หลุดสี่หลุด (2554) ตอน “ร้านของขวัญเพื่อคนที่คุณเกลียด”
* อันธพาล (2555)
* กาฝาก (ภาพยนตร์สั้น) (2555)
* Take Me Home : สุขสันต์วันกลับบ้าน​ (2559)
* ขุนพันธ์ (2559)
* ขุนพันธ์ 2 (2561)
* ขุนแผนฟ้าฟื้น (2562)
* ขุนพันธ์ 3 (2566)
* ช.พ.๑ สมรภูมิคืนชีพ (2567)
* เสือ (2568)
* ข้างบ้าน (2568)

#### ละคร
* ตะวันตัดบูรพา ช่องวัน (2558)
* ชีวิตเพื่อฆ่า หัวใจเพื่อเธอ ช่องวัน 31 (2560)
* ชายไม่จริงหญิงแท้ ช่องวัน 31 (2560)
*ลองของซีรีส์ ช่อง 3 เอชดี (2563)
* Let's Fight Ghost คู่ไฟท์ไฝว้ผี ทรูเอเชียนซีรีส์ เอชดี (2564)
* Bangkok Breaking มหานครเมืองลวง เน็ตฟลิกซ์ (2564)
* คินน์พอร์ช ช่องวัน 31 (2565)

#### มิวสิควิดีโอ
* เพลง กินข้าวยัง? ขับร้องโดย สุกฤษฎิ์ วิเศษแก้ว (2558)

### ผลงานเขียนบท
#### ภาพยนตร์
* ชุมเสือ แดนสิงห์ ตอน กระตุกติ่งเจ้าพ่อ (2543)
* บางระจัน (2543)
* 7 ประจัญบาน ภาค 1 (2544)
* ขุนแผน (2545)
* องค์บาก (2546)
* ขุนศึก (2546)
* คนเล่นของ (2547)
* 7 ประจันบาน 2 (2548)
* ลองของ (2548)
* รักจัง (2549)
* เปนชู้กับผี (2549)
* ไชยา (2550)
* รักสยาม เท่าฟ้า (2551)
* ลองของ 2 (2551)
* โปรแกรมหน้า วิญญาณอาฆาต (2551)
* อันธพาล (2555)
* กาฝาก (2555)
* ขุนพันธ์ (2559)
* นาคี 2 (2560)
* ขุนพันธ์ 2 (2561)
* ขุนพันธ์ 3 (2566)
* เสือ (2568)

#### ละคร
* ตะวันตัดบูรพา (2558) ช่องวัน
* ลูกผู้ชายเลือดเดือด (2559) ช่อง 3 เอสดี
* A Love To Kill รักซ่อนแค้น (2560) ช่องวัน 31
* เสียดาย (2560) ไลน์ทีวี
*คินน์พอร์ช (2565) ช่องวัน 31 

### ผลงานการแสดง
#### ภาพยนตร์
* อรหันต์ซัมเมอร์ (2551) ...ลอย
* ตุ๊กแกรักแป้งมาก (2557) ...เข่ง
* บันทึกกรรม ตอน คุณพ่อสามล้อ (2554) ...พ่อ
**The Pool นรก 6 เมตร (2561) ... เพื่อนของเดย์ (รับเชิญ)*
* มนต์รักนักพากษ์ (2566) ทางช่อง Netflix
* 4 King ภาค2 (2566)

#### ซิทคอม
* เป็นต่อ รับบทเป็น คุณประกิต (ตอน ศัตรูที่รัก)
* บางรักซอย 9 รับบทเป็น เสี่ยอูฐ
* บ้านนี้มีรัก รับบทเป็น นักมวยคู่แข่งของลิงก์

#### ละคร
* ตะวันตัดบูรพา รับบทเป็น เอเยนต์รายย่อย (รับเชิญ)
* แค่เพื่อนครับเพื่อน Bad Buddy Series รับบท ลุงต๋ง

## รางวัล
* รางวัลภาพยนตร์แห่งชาติ สุพรรณหงส์ ครั้งที่ 19 สาขาผู้กำกับภาพยนตร์ยอดเยี่ยม จากภาพยนตร์เรื่อง เฉือน
* สยามดาราสตาร์อวอร์ด 2010 สาขาผู้กำกับภาพยนตร์ยอดเยี่ยม จากภาพยนตร์เรื่อง เฉือน

## อ้างอิง

## แหล่งข้อมูลอื่น
* 
* 

หมวดหมู่:บุคคลจากอำเภอพนัสนิคม
หมวดหมู่:ผู้กำกับภาพยนตร์ชาวไทย
หมวดหมู่:ผู้กำกับภาพยนตร์สยองขวัญชาวไทย
หมวดหมู่:นักเขียนบทภาพยนตร์ชาวไทย
หมวดหมู่:นักแสดงชายชาวไทย
หมวดหมู่:บุคคลจากโรงเรียน ภ.ป.ร. ราชวิทยาลัย ในพระบรมราชูปถัมภ์
หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ
วัลเกต

**วัลเกต** () คือคัมภีร์ไบเบิลที่เขียนเป็นภาษาละตินเมื่อต้นคริสต์ศตวรรษที่ 5 ที่ส่วนใหญ่เป็นผลงานของนักบุญเจอโรมผู้ที่ได้รับคำสั่งจากสมเด็จพระสันตะปาปาดามาซุสที่ 1 ในปี ค.ศ. 382 ให้ปรับปรุงคัมภีร์ไบเบิลภาษาละตินฉบับ “เวตุสลาตีนา” (Vetus Latina) เมื่อมาถึงคริสต์ศตวรรษที่ 13 ฉบับปรับปรุงนี้ก็เรียกกันว่า “*versio vulgata*” ที่แปลว่า “*ฉบับประชาชน*” และในที่สุดก็กลายมาเป็นคัมภีร์ไบเบิลฉบับที่เป็นทางการของคริสตจักรโรมันคาทอลิก

## อ้างอิง

## ดูเพิ่ม
* คัมภีร์ไบเบิล
* พระคัมภีร์คนยาก

## แหล่งข้อมูลอื่น

* Online Latin Vulgate Bible with parallel Douay-Rheims Bible and Haydock Commentary, Clementine edition, but missing 3 and 4 Esdras and the Prayer of Manasses.
* The Latin Vulgate Old Testament Bible with a line for line English translation - very useful for those that are interested in medieval literature, Stuttgart edition, but missing 3 and 4 Esdras, Manasses, Psalm 151, and Loadiceans.
* Latin Vulgate with Parallel English Douay-Rheims and King James Version, Stuttgart edition, but missing 3 and 4 Esdras, Manasses, Psalm 151, and Loadiceans.
*  The Clementine Vulgate, searchable  – Version 4.1.6 (2009). Michael Tweedale, *et alia*. Other installable modules include Weber's Stuttgart Vulgate. Missing 3 and 4 Esdras, Manasses, Psalm 151, and Loadiceans.
* Nova Vulgata, from the Vatican
* Timeline of Jerome's translations
*Stuttgart Vulgate with Apocrypha, but missing *Psalm 151*, *Laodiceans*, and most of *Daniel*
*Scans of the Clementine Vulgate, including apocrypha
*Vulgate text of Laodiceans including a parallel English translation
*Psalmus 151  Latin text

หมวดหมู่:คัมภีร์ไบเบิล
หมวดหมู่:วรรณกรรมภาษาละติน